VIDEO Bývalý útočník Banskej Bystrice hlási návrat do Fínska: Nadviaže na skvelú minulú sezónu?
Zvyšné kvarteto hráčov tvoria obrancovia Aleksi Mäkelä a Olli Vanttaja (obaja Kärpät) a útočníci Jonne Virtanen (Herning Blue Fox) a Švéd Patrik Karlkvist (MODO Hockey).
30-ročný Lucenius v tomto ročníku za HPK odohral 43 zápasov a získal 22 bodov (6+16). Sezónu dohral za nemecký Düsseldorfer EG v DEL lige. Nastúpil na osem stretnutí (1+6).
Prečítajte si ajČeský klub kvôli koronavírusu prepustil všetkých hráčov, končia aj Slováci: Je to jediné možné riešenie
Perfektne mu však vyšla hlavne minulá sezóna, ktorú začínal síce v tíme LeKi, hrajúcom nižšiu Mestis, avšak za 15 duelov tam získal 23 bodov a podpísal ho práve HPK. Klubu pomohol k zisku majstrovského titulu, keď vo finále porazil Kärpät. Nastúpil na 55 stretnutí a nazbieral 43 bodov (15+28).
Lucenius počas kariéry nastupoval aj na Slovensku za HC ´05 iClinic Banská Bystrica. V sezóne 2015/16 odohral pätnásť duelov (2+8). Okrem toho pôsobil v Diname Riga, Tappare Tampere, TPS Turku, Sporte, SC Rapperswil-Jona Lakers či Eispiraten Crimmitschau. Fínsko dvakrát reprezentoval na MS U18 a dvakrát tiež na MSJ. V roku 2007 ho draftovala Atlanta Trashers.
Prečítajte si ajTitul v Tipsport lige sa udeliť nemusel, Lintner vysvetlil prečo